Document ID: 32011R1238

A BIZOTTSÁG 1238/2011/EU VÉGREHAJTÁSI RENDELETE
(2011. november 30.)
a kvótán felül előállított cukor és izoglükóz kivitelére a 2011/2012-es gazdasági év végéig alkalmazandó mennyiségi korlátozás megállapításáról szóló 372/2011/EU végrehajtási rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 61. cikke első bekezdésének d) pontjára,
mivel:
(1)
Az 1234/2007/EK rendelet 61. cikke első bekezdésének d) pontja szerint a rendelet 56. cikkében említett kvótán felül előállított cukor- és izoglükóz-mennyiségből csak a megállapítandó mennyiségi korlátozás erejéig lehet exportálni.
(2)
A cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendelet (2) rögzíti a kvótán felüli exportokra vonatkozó részletes szabályokat, különösen a kiviteli engedélyek kiadásával kapcsolatos követelményeket. A mennyiségi korlátozást azonban - az exportpiaci lehetőségek fényében - gazdasági évenként kell megállapítani.
(3)
A 2011/2012-es gazdasági évre vonatkozóan a 372/2011/EU bizottsági végrehajtási rendeletben (3) megállapított mennyiségi korlátozás a kvótán felül előállított cukor kivitele tekintetében 650 000 tonna, a kvótán felül előállított izoglükóz kivitele tekintetében pedig 50 000 tonna. A 372/2011/EU végrehajtási rendeletet csak 2012. január 1-jétől kell alkalmazni, így az említett rendeletben meghatározott mennyiségekre vonatkozóan ezen időpont után lehet benyújtani kiviteli engedély iránti kérelmet.
(4)
A legújabb becslések alapján a kvótán felüli cukor előállítása a 2011/2012-es gazdasági évben a kiváló időjárási viszonyoknak és a vetésterületek növekedésének eredményeként jelentősen emelkedhet. A kvótán felüli cukor előállítása a 2010/2011. évi 2 333 000 tonnához képest 2011/2012-ben várhatóan 4 920 000 tonnára emelkedik, ezért a kvótán felüli cukorra további értékesítési lehetőségeket kell biztosítani.
(5)
A kvótán felül előállított cukor és izoglükóz kivitelére a 2010/2011-es gazdasági év végéig alkalmazandó mennyiségi korlátozás megállapításáról szóló, 2010. május 7-i 397/2010/EU bizottsági rendelet (4) a kvótán felül előállított izoglükóz tekintetében eredetileg 50 000 tonnára korlátozta az exportálható mennyiséget. Az erős exportkeresletre tekintettel a 397/2010/EU rendeletnek a kvótán felül előállított izoglükóz kivitelére a 2010/2011-es gazdasági év végéig alkalmazandó mennyiségi korlátozás tekintetében történő módosításáról szóló, 2011. augusztus 24-i 852/2011/EU bizottsági végrehajtási rendelet (5) megemelte ezt a mennyiséget 65 000 tonnára.
(6)
Figyelemmel arra, hogy a 2011/2012-es gazdasági évben a kivitelek nem érték el a WTO által megállapított felső határt, indokolt 700 000 tonnával megnövelni a kvótán felüli cukor exportálható mennyiségét, és kihasználni a rendelkezésre álló termék értékesítésére adódó valamennyi lehetőséget. Ez az intézkedés további üzleti lehetőségeket teremt az uniós cukorágazatban. Hasonlóan, a 2010/2011-es gazdasági év tapasztalatai alapján a kvótán felüli izoglükóz kivitelére megállapított mennyiségi korlátozást 20 000 tonnával emelni kell. Annak érdekében, hogy a kvótán felüli cukor és izoglükóz uniós gyártói kiaknázhassák a piaci lehetőségeket exportpiacaikon és kihasználhassák a jelenlegi magas világpiaci árak kínálta előnyöket, indokolt a megemelt mennyiségeket 2012. január 1-je előtt rendelkezésre bocsátani. A piac megfelelő irányításának biztosítása érdekében a 700 000 tonnás mennyiségre vonatkozóan 2011. december 1-jétől, míg a 650 000 tonnás mennyiségre vonatkozóan csak 2012. január 1-jétől indokolt lehetővé tenni az engedélykérelmek benyújtását. Ezért a 700 000 tonnás mennyiségre vonatkozóan az 1010/2011/EU bizottsági végrehajtási rendelettől (6) való eltérést kell előírni.
(7)
A 372/2011/EU végrehajtási rendeletet ennek megfelelően módosítani kell.
(8)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 372/2011/EU végrehajtási rendelet a következőképpen módosul:
1.
Az 1. cikk a következőképpen módosul:
a)
az (1) bekezdés helyébe a következő szöveg lép:
„(1) A 2011. október 1-jétől2012. szeptember 30-ig tartó 2011/2012-es gazdasági évre vonatkozóan az 1234/2007/EK rendelet 61. cikke első albekezdésének d) pontjában említett mennyiségi korlátozás a 1701 99 KN-kód alá tartozó, kvótán felül előállított fehér cukor visszatérítés nélküli kivitele tekintetében 1 350 000 tonna. Ez az alábbiak szerint oszlik meg:
a)
2011. december 1-jétől700 000 tonnát kell rendelkezésre bocsátani; és
b)
2012. január 1-jétől650 000 tonnát kell rendelkezésre bocsátani.”;
b)
a cikk a következő bekezdéssel egészül ki:
„(3) Az 1010/2011/EU bizottsági végrehajtási rendelet (7) 1. cikkének (3) bekezdését nem kell alkalmazni az e cikk (1) bekezdésének megfelelően 2011. december 1-jétől rendelkezésre bocsátandó 700 000 tonnás mennyiségre.
2.
A 2. cikk (1) bekezdésének helyébe a következő szöveg lép:
„(1) A 2011. október 1-jétől2012. szeptember 30-ig tartó 2011/2012-es gazdasági évre vonatkozóan az 1234/2007/EK rendelet 61. cikke első albekezdésének d) pontjában említett mennyiségi korlátozás a 1702 40 10, a 1702 60 10 és a 1702 90 30 KN-kód alá tartozó, kvótán felül előállított izoglükóz visszatérítés nélküli kivitele tekintetében 70 000 tonna, szárazanyagban kifejezve.”
3.
A 3. cikk második bekezdését el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet 2011. december 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. november 30-án.

Labels: 7
3
17
4